Broj: 711-I-1368-M-224/22-02-21

Zagreb, 29. travnja 2021.g.

**Povjerenstvo za odlučivanje o sukobu interesa** (u daljnjem tekstu: Povjerenstvo) u sastavu Nataše Novaković, kao predsjednice Povjerenstva, te Tončice Božić, Davorina Ivanjeka i Aleksandre Jozić Ileković kao članova Povjerenstva, na temelju članka na temelju članka 32. stavka 1. podstavka 3. Zakona o sprječavanju sukoba interesa („Narodne novine“ broj 143/21., u daljnjem tekstu: ZSSI), **na zahtjev obveznika Miroslava Peroševića, direktora trgovačkog društva NOVOKOM d.o.o.,** za davanjem mišljenja, na 169. sjednici, održanoj dana 29. travnja 2021.g., daje sljedeće

**MIŠLJENJE**

1. **Na temelju članka 17. stavka 2. ZSSI-a** **obveznik Miroslav Perošević, direktor trgovačkog društva NOVOKOM d.o.o. čiji su osnivači Grad Novska i Općina Lipovljani,** **ukoliko navedenu funkciju ne obavlja profesionalno, može istovremeno obavljati poslove ravnatelja Pučkog otvorenog učilišta Novska bez ograničenja, dok uz profesionalno obavljanje funkcije direktora trgovačkog društva NOVOKOM d.o.o. poslove ravnatelja Pučkog otvorenog učilišta Novska može obavljati privremeno i povremeno.**
2. **Na temelju članka 17. stavka 2. ZSSI-a Miroslav Perošević, direktor trgovačkog društva NOVOKOM d.o.o., ukoliko navedenu funkciju ne obavlja profesionalno, može za njeno obavljanje primiti naknadu i istovremeno primati plaću za obavljanje dužnosti ravnatelja Pučkog otvorenog učilišta Novska, dok uz profesionalno obavljanje funkcije direktora trgovačkog društva NOVOKOM d.o.o. te primanje plaće za istu može istovremeno primiti nakadu za privremeno i povremeno obavljanje poslova ravnatelja Pučkog otvorenog učilišta Novska.**
3. **Obveznik Miroslav Perošević ne može istovremeno uz obavljanje funkcije direktora trgovačkog društva NOVOKOM d.o.o. biti član Školskog odbora Osnovne škole Novska, s obzirom da navedena ustanova nije utvrđena kao ustanova od posebnog državnog interesa, odnosno od posebnog interesa za Grad Novsku i/ili Sisačko-moslovačku županiju, niti je obveznik imenovan na navedenu upravljačku funkciju po položaju.**
4. **Na temelju članka 18. stavka 5. ZSSI-a, obveznik Miroslav Perošević, može istovremeno uz obavljanje funkcije direktora trgovačkog društva NOVOKOM d.o.o. biti**  **član Izvršnog odbora nogometnog kluba Libertas i dopredsjednik Zajednice sportskih udruga Grada Novske ukoliko već nije član dviju neprofitnih udruga i zaklada, pri čemu nema pravo na naknadu ili primanje dara vezano za navedene funkcije, osim prava na naknadu putnih i drugih opravdanih troškova.**
5. **Prilikom podnošenja imovinske kartice obveznik je dužan prijaviti Povjerenstvu prihode i naknade stečene na temelju obavljenih poslova iz točke II. ove izreke.**

Obrazloženje

Zahtjev za davanjem mišljenja Povjerenstva podnio je Miroslav Perošević, direktor trgovačkog društva Novokom d.o.o. U Povjerenstvu je zahtjev zaprimljen 22. travnja 2022. pod poslovnim brojem 711-U-4354-M-224/22-01-5, povodom kojeg se vodi predmet broj M-224/22.

Člankom 3. stavkom 1. podstavkom 40. ZSSI-a propisano je da su predsjednici i članovi uprava trgovačkih društava u kojima jedinice lokalne i područne (regionalne) samouprave imaju većinski udio obveznici ZSSI-a. Stoga je Miroslav Perošević povodom obnašanja dužnosti direktora trgovačkog društava Novokom d.o.o., koje je u vlasništvu Općine Pribislavec i Međimurske županije, a što je utvrđenom uvidom u Registar nadležnog Trgovačkog suda, dužan pridržavati se odredbi ZSSI-a.

Člankom 8. stavkom 3. i stavkom 4. ZSSI-a propisano je da su obveznici dužni u slučaju dvojbe predstavlja li neko ponašanje povredu odredaba ZSSI-a zatražiti mišljenje Povjerenstva koje je potom dužno, na zahtjev obveznika, dati obrazloženo mišljenje u roku od 15 dana od dana primitka zahtjeva.

Obveznik u zahtjevu navodi da trenutno obavlja funkciju ravnatelja Pučkog otvorenog učilišta Novska, te da je dana 19. travnja 2022. imenovan i za člana uprave (direktor) bez zasnivanja radnog odnosa društva tvrtke Novokom d.o.o. Novska, koje je u vlasništvu jedinice lokalne samouprave.

Obveznik traži mišljenje Povjerenstva je li u sukobu interesa ako istodobno obavlja obje funkcije te da li je u sukobu interesa ako obavlja slijedeće funkcije: član Izvršnog odbora nogometnog kluba Libertas (bez naknade), član školskog odbora Osnovne škole Novska (bez naknade) te dopredsjednik Zajednice sportskih udruga Grada Novske (bez naknade).

Člankom 17. stavkom 1. ZSSI-a propisano je da  za vrijeme obnašanja javne dužnosti na koju je izabran odnosno imenovan obveznik ne smije obnašati drugu javnu dužnost, osim ako drugu javnu dužnost obnaša po položaju ili je zakonom drukčije propisano.

Prema odredbi članka 17. stavka 2. ZSSI-a, obveznici koji profesionalno obnašaju javnu dužnost, za vrijeme njezina obnašanja ne mogu uz naknadu ili radi ostvarivanja primitka obavljati druge poslove u smislu redovitog i stalnog zanimanja osim ako Povjerenstvo, na prethodni zahtjev obveznika, ne izda prethodno odobrenje nakon što utvrdi da predmetni poslovi ne utječu na zakonito obnašanje javne dužnosti.

Člankom 18. stavkom 1. ZSSI-a propisano je da obveznici ne mogu biti članovi uprave ili upravnih odbora i nadzornih odbora trgovačkih društava, upravnih vijeća ustanova odnosno nadzornih odbora izvanproračunskih fondova niti mogu obavljati poslove upravljanja u poslovnim subjektima.

Uvidom u podatke nadležnog sudskog registra Trgovačkog suda u utvrđeno je da je pod matičnim brojem subjekta 080417443 upisana ustanova Pučko otvoreno učilište Novaska čiji je jedini osnivač Grad Novska.

Uvidom u Statut Pučkog otvorenog učilišta Novska (u daljnjem tekstu: Statut) utvrđeno je da je sukladno članku 17. istog Upravno vijeće upravljačko tijelo učilišta.

Člankom 28. stavak 1. Satuta propisano je da učilište ima ravnatelja koji je ujedno i stručni voditelj učilišta, dok je u stavku 2. Stauta propisano da je ravnatelj voditelj učilišta koji organizira i vodi rad i poslovanje učilišta, predstavlja i zastupa učilište, poduzima sve pravne radnje u ime i za račun učilišta, zastupa učilište u svim postupcima pred sudovima i ovlaštenim javnopravnim tijelima te obavlja i druge poslove određene Statutom.

Sukladno članku 28. stavak 3. ravnatelj je odgovoran za zakonitost rada učilišta, a kao stručni voditelj odgovoran je i za stručni rad učilišta.

Iz sadržaja prikupljene dokumentacije utvrđeno je da je funkcija ravnatelja Pučkog otvorenog učilišta Novska izvršna funkcija koja obuhvaća obavljanje i stručno oragnizacijskih poslova, slijedom čega se ne radi o zabranjenim poslovima upravljanja poslovnim subjektom iz članka 18. stavka 1. ZSSI-a.

Slijedom navedenog obveznik Miroslav Perošević, direktor trgovačkog društva NOVOKOM d.o.o., ukoliko navedenu funkciju ne obavlja profesionalno, može istovremeno, obavljati poslove ravnatelja Pučkog otvorenog učilišta Novska bez ograničenja, dok uz profesionalno obavljanje te funkcije, poslove ravnatelja Pučkog otvorenog učilišta Novska može obavljati privremeno i povremeno.

Ukoliko funkciju direktora trgovačkog društva NOVOKOM d.o.o. ne obavlja profesionalno za njeno obavljanje može primiti naknadu i istovremeno primati plaću za obavljanje dužnosti ravnatelja Pučkog otvorenog učilišta Novska, dok uz profesionalno obavljanje funkcije direktora trgovačkog društva NOVOKOM d.o.o., za čije obavljanje prima plaću, može istovremeno primiti nakadu za privremeno i povremeno obavljanje poslova ravnatelja Pučkog otvorenog učilišta Novska.

Uvidom u podatke nadležnog sudskog registra Trgovačkog suda utvrđeno je da je pod matičnim brojem subjekta 070000883 upisana ustanova Graditeljska škola Čakovec čiji je jedini osnivač Međimurska županije.

Uvidom u Registar ustanova i izvanproračunskih fondova od posebnog interesa koje vodi Povjerenstvo utvrđeno je da Osnovna škola Novska, nije proglašen ustanovom od posebnog državnog interesa, niti posebnog interesa za jedinicu lokalne ili regionalne samouprave.

S obzirom da Osnovna škola Novska, nije proglašena ustanovom od posebnog državnog interesa, kao ni ustanovom od posebnog interesa za Grad Novsku ili Sisačko-moslovačku županiju, obveznik Miroslav Perošević ne može istovremeno uz obavljanje dužnosti direktora trgovačkog društva NOVOKOM d.o.o. biti član školskog odbora Osnovne škola Novska.

U slučaju da Osnovna škola Novska bude proglašena ustanovom od posebnog državnog interesa, odnosno ustanovom od posebnog interesa za jedinicu lokalne ili područne (regionalne) samouprave, te pod uvjetom da već nije član u dva druga upravna vijeća ustanova, obveznik Miroslav Perošević bi mogao istovremeno uz obavljanje funkcije direktora trgovačkog društva NOVOKOM d.o.o. ujedno biti član školskog odbora Osnovna škola Novska.

Člankom 16. stavkom 1. Zakona o udrugama („Narodne novine“, broj 74/14., 70/17. i 98/19.) propisano je da članovi upravljaju udrugom neposredno ili putem svojih izabranih predstavnika u tijelima udruge na način propisan statutom, dok je prema stavku 3. i 4. istog članka skupština udruge najviše tijelo udruge, a statutom udruge, osim skupštine, mogu se utvrditi upravna (izvršna), nadzorna i druga tijela udruge.

Uvidom u registar udruga utvrđeno je da je pod registarskim brojem 03000644 upisana Zajednica sportskih udruga Grada Novske, dok je pod registarskim brojem 03000147 upisana udruga Sportski nogometni klub Libertas.

Članakom 5. stavkom 1. Statuta Zajednice sportskih udruga Grada Novske propisano je da zajednicu predstavljaju i zastupaju predsjednik i dopredsjednik.

Članakom 19. stavak 1. Statuta Zajednice sportskih udruga Grada Novske propisano je da je Skupština je najviše tijelo upravljanja Zajednicom, dok se sukladno članku 30. stavku 1. tog Statuta za predsjednika i dopredsjednika bira osoba koja je član Skupštine Zajednice.

Temeljem članka 32. Statuta Zajednice sportskih udruga Grada Novske predsjedniku u njegovom radu pomaže dopredsjednik koji ga zamjenjuje u slučaju njegove odsutnosti ili spriječenosti. Dopredsjednik se bira između predstavnika u Skupštini. Način izbora reguliran je Poslovnikom o radu izbornih sjednica Skupštine.

Obavljanje funkcije dopredsjednika Zajednice sportskih udruga Grada Novske predstavlja obavljanje upravljačke funkcije u toj udruzi obzirom da funkcija dopredsjednika pretpostavlja obvezno članostvo u Skupštini kao najvišem upravljačkom tijelu te udruge dok je Izvršni odbor Nogometnog kluba Libertas, sukladno članku 16. stavku 1. Zakona o udrugama, također upravno tijelo udruge u smislu članka 18. stavka 5. ZSSI-a.

Stoga obveznik Miroslav Perošević, na temelju navedene zakonske odredbe, može istovremeno uz obavljanje funkcije direktora trgovačkog društva NOVOKOM d.o.o. obavljati funkcije dopredsjednika Zajednice sportskih udruga Grada Novske i člana Izvršnog odbora nogometnog kluba Libertas, ukoliko već ne obavlja funkcije u upravnom ili nadzornom tijelu druge dvije udruge, ali bez prava na naknadu ili primanje dara u toj ulozi.

Ukazuje se obvezniku da podatak o obavljanju navedenih funkcija navede prilikom podnošenja imovinske kartice u dijelu izvješća „Ostala članstva i funkcije dužnosnika u drugim pravnim osobama, udruženjima i organizacijama“, sukladno Uputi za popunjavanje obrasca izvješća, objavljenoj ne internetskoj stranici Povjerenstva, kojom se upućuje obveznike na koji način trebaju popuniti rubrike navedenog izvješća.

Slijedom navedenog Povjerenstvo je dalo mišljenje kao u izreci ovog akta.

 PREDSJEDNICA POVJERENSTVA

 Nataša Novaković, dipl. iur.

Dostaviti:

1. Obveznik Miroslav Perošević, elektroničkom dostavom
2. Objava na internetskoj stranici Povjerenstva
3. Pismohrana